**Rolul vieții**

*Caprar Florin*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Noi suntem. Dar oare ce înseamnă a fi

În terna existență efemeră ?

Tăcute roluri jucate în pustii

De noi, actori in viața pasageră.

Suntem actorii unui crud destin

Pe-o scena putredă-n a ei esență

Și primadone cu toții vrem să fim

Dar nu simțim a rostului absență.

Trăim un azi tăcut, indiferent,

Și ignorăm un ieri ce l-am pierdut,

Iar mâine e eternul repetent

C-al nostru rol nicicând nu l-am știut.

Și uite așa o ducem viața-ntreagă,

Nimic temeinic, nimic original,

Și nimeni nu dorește să-nțeleagă

Dar toți jucăm în rolul principal.

Căprar Florin